Oliveckrona malagaskukolo

La Oliveckrona malagaskukolo (Coua ruficeps) estas specio de la kukoledoj, familio de la ordo de birdoj, nome Cuculiformes, kiuj inkludas ankaŭ la vojkurulojn, la aniojn, la centropojn kaj la hoacinon. Ĝi estas endemia de sudokcidenta Madagaskaro. Ilia natura habitato estas subtropikaj aŭ tropikaj malsekaj arbaroj.

Temas pri ĝenerale malhelbruna birdo kun olivecbruna krono kaj helblua brila areo malantaŭ la okulo. La beko estas nigrecgriza kun helblua brido. La gorĝo kaj la ventro estas blankecaj. La longa vosto kaj flugilplumoj estas ruĝecbrnaj. 

La oliveckrona malagaskukolo antaŭe estis traktata kiel subspecio de la ruĝkrona malagaskukolo sed estis levita al specio-statuso surbaze de la diferencoj en plumaro kaj voĉo.

La oliveckronan malagaskukolon formale priskribis en 1873 la angla ornitologo Richard Bowdler Sharpe laŭ la dunoma nomo Sericosomus olivaceiceps. Sharpe specifis la tipan lokon kiel sudokcidenta Madagaskaro. Li estis ricevinta specimenon el la franca natursciencisto Alfred Grandidier. 

La oliveckrona malagaskukolo estas nun unu el dek specioj metitaj en la genron Coua, ĉiuj el kiuj estas endemiaj de Madagaskaro. La specia epiteto olivaceiceps kombinas la Latinan olivaceus kun la signifo "oliveckolora" kun la Latina -ceps kun la signifo "krona".

 Referencoj 

Kategorio:Kukoledoj
Kategorio:Birdoj de Madagaskaro